Diari Oficial de la Generalitat Valenciana


Sumari del DOGV 6741, del 26-03-2012 (2012/3018)

DECRET 5/2012, de 12 de març, del president de la Generalitat, sobre el cessament i el nomenament de titulars de la Secretaria i de la Secretaria Adjunta de l'Alt Consell Consultiu en Investigació, Desenrotllament i Innovació de la Presidència de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6741

Data del DOGV
:   26-03-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/3018


Data del document
:   12-02-2012

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Alt Consell Consultiu En Investigació, Desenvolupament i Innovació de la Presidència de la Generalitat

DECRET 5/2012, de 12 de març, del president de la Generalitat, sobre el cessament i el nomenament de titulars de la Secretaria i de la Secretaria Adjunta de l'Alt Consell Consultiu en Investigació, Desenrotllament i Innovació de la Presidència de la Generalitat. [2012/3018]  
El Reglament de l'Alt Consell Consultiu en Investigació i Desenrotllament i Innovació de la Presidència de la Generalitat (ACC I+D+i), aprovat pel Decret 136/2006, de 29 de setembre, i modificat pel Decret 31/2012, de 10 de febrer, ambdós del Consell, determina que la presidència de l'ACC I+D+i nomenarà les persones que hagen d'ocupar la Secretaria i la Secretaria Adjunta, les quals en podran ser membres o personal al servici de la Generalitat i que, en este últim cas, actuaran amb veu però sense vot. De la mateixa manera, i en el mateix article assenyalat, es prescriu que el nomenament i el cessament d'aquells titulars serà publicat en el Diari Oficial de la Comunitat Valenciana.  
  
Per l'anterior, i de conformitat amb les facultats que m'atribuïx l'article 10.3 del Decret 136/2006, de 29 de setembre, del Consell, en relació amb els articles 12 i 34.2 de la Llei 5/1983, de 30 de desembre, del Consell,  
  
DECRETE  
  
Primer. Cessaments  
El cessament, com a secretària de l'Alt Consell Consultiu en Investigació, Desenrotllament i Innovació de la Presidència de la Generalitat, de María Auxiliadora Hernández Miñana, amb efectes des del dia de la firma d'este decret, i li agraïsc els servicis prestats.  
El cessament, com a secretari adjunt de l'Alt Consell Consultiu en Investigació, Desenrotllament i Innovació de la Presidència de la Generalitat, de José Miguel Saval Pérez, amb efectes des del dia de la firma d'este decret, i li agraïsc els servicis prestats.   
  
Segon. Nomenaments  
Nomenar la persona que ocupe la titularitat de la secretaria autonòmica competent en matèria d'Educació, com a titular de la Secretaria de l'Alt Consell Consultiu en Investigació, Desenrotllament i Innovació de la Presidència de la Generalitat, amb efecte des del dia de la firma d'este decret.  
Nomenar la persona que ocupe la titularitat de la Subdirecció General del Gabinet Tècnic de la Conselleria de Presidència, com a titular de la Secretaria Adjunta de l'Alt Consell Consultiu en Investigació, Desenrotllament i Innovació de la Presidència de la Generalitat, amb efectes des del dia de la firma d'este decret.  
  
València, 12 de març de 2012  
  
El president de la Generalitat,  
ALBERTO FABRA PART